Opt noi cazuri de coronavirus în București. Totalul cazurilor în țară a ajuns la 25. La următorul caz, România intră în stadiul doi de răspândire

(Articol în curs de actualizare) Opt noi cazuri de pacienți infectați cu Coronavirus au fost înregistrate astăzi în București, potrivit Grupului de comunicare strategică.

E vorba despre 3 cazuri sunt în legătură cu bărbatul de 60 de ani de la Spitalul Dimitrie Gerota, 1 este contact al primului infectat din București (bărbatul de 49 de ani întors din Italia, depistat sâmbătă), iar 4 sunt cetățeni care au călătorit în Israel, Germania și Marea Britanie.

Totalul cazurilor din România a ajuns la 25.

Dacă se va înregistra încă un caz, România va intra în stadiul doi al răspândirii virusului. Comitetul Național pentru Situații Speciale de Urgență a prezentat scenariile de evoluție a infecției cu coronavirus în România și măsurile de răspuns necesare. Strategiile au în vedere patru scenarii: de la zero la 25 de îmbolnăviri, între 25 și 100 de cazuri, între 100 și 2000 de infectări și peste 2000, a anunțat în urmă cu o săptămână șeful Departamentului pentru Situații de Urgență (DSU), Raed Arafat.

Detalii despre cei opt noi pacienți din București:

1. Femeie, 31 ani, județul Ilfov, contact cu prietena bărbatului de 49 de ani, primul caz confirmat în București.

2. Bărbat, 32 de ani, București, contact al pacientului care a fost internat în Spitalul Gerota.

3. Femeie, 30 de ani, gravidă, București, contact al pacientului care a fost internat în Spitalul Gerota. Femeia are stare generală bună.

4. Copil, 3 ani, București, contact al pacientului care a fost internat în Spitalul Gerota.

5. Femeie, 36 de ani, București care s-a întors din data de 29 februarie din Israel, s-a prezentat cu simptomatologie la INBI Matei Balș.

6. Femeie, 35 ani, București care s-a întors din data de 29 februarie din Israel, s-a prezentat cu simptomatologie la INBI Matei Balș.

7. Bărbat, 34 ani, București, care s-a întors în data de 27 februarie 2020 din Londra, Marea Britanie, s-a prezentat cu simptomatologie la INBI Matei Balș.

8. Femeie, 41 ani, care s-a întors din Germania în data de 7 martie 2020 din Munchen, Germania, s-a prezentat cu simptomatologie la INBI Matei Balș.

Sursa foto: Inquam Photos / Alberto Grosescu

Citește și: Șeful Poliției de frontieră a anunțat că peste 40.000 de persoane din Italia au intrat în România în ultimele două săptămâni